Politiet leder efter en mystisk mand i en blå bil på Mors, der to gange indenfor en uge er fulgt efter en ung dreng, der går på Dueholmskolen i Nykøbing, det skriver Limfjord Update. Viceskoleleder Claus B. S. Hansen betegner manden som mørkhåret og med skægstubbe, usoigneret og klædt i gråt joggingtøj og sort jakke. Han kørte i en blå Renault stationcar. Politiet bekræfter, at man har fået en anmeldelse på de to hændelser og siger, at man efterforsker sagen men iøvrigt ikke har yderligere kommentarer.

Opsummering:
To gange indenfor en uge er en dreng blevet forfulgt af en mand i en blå stationcar. Nu er politiet på sagen.